**บทคัดย่อ**

ชื่อเรื่อง การพัฒนาผลสัมฤทธิ์ทางการเรียนของนักเรียนชั้นมัธยมศึกษาปีที่ 2

โดยใช้เอกสารประกอบการเรียน เรื่อง Tenses

ผู้รายงาน นางมาลัย เดชด่าน

ปีที่ศึกษา 2557

การศึกษามีจุดประสงค์เพื่อ 1) ศึกษาประสิทธิภาพของเอกสารประกอบการเรียน เรื่อง Tenses 2) เปรียบเทียบผลสัมฤทธิ์ทางการเรียนของนักเรียนที่เรียนโดยใช้เอกสารประกอบการเรียน เรื่อง Tenses 3) ศึกษาความก้าวหน้าในการเรียนและเปรียบเทียบผลสัมฤทธิ์ทางการเรียนของนักเรียน

ที่เรียนโดยใช้เอกสารประกอบการเรียน เรื่อง Tenses 4) เปรียบเทียบเจตคติของนักเรียนที่มีต่อวิชา ภาษาอังกฤษ ที่เรียนโดยใช้เอกสารประกอบการเรียน เรื่อง Tenses กลุ่มตัวอย่าง คือ นักเรียนชั้นมัธยมศึกษาปีที่ 2 โรงเรียนหนองฉางวิทยา อำเภอหนองฉาง จังหวัดอุทัยธานี สังกัดสำนักงานเขตพื้นที่การศึกษามัธยม เขต 42 ในภาคเรียนที่ 1 / 2557 จำนวน 31 คน โดยใช้แบบแผนการทดลอง แบบการทดลองกลุ่มเดียว ซึ่งมีการสอบวัดผลก่อนและหลัง

ผลการศึกษาพบว่า

1. ประสิทธิภาพของเอกสารประกอบการเรียน เรื่อง Tenses ทุกเรื่อง สูงกว่าเกณฑ์ที่กำหนดไว้คือ E1: E2 เท่ากับ 70: 70

2. การเปรียบเทียบคะแนนระหว่างก่อนเรียนและหลังเรียนแต่ละเรื่อง และคะแนนก่อนเรียน และหลังเรียนโดยรวม หลังเรียนสูงกว่าก่อนเรียนอย่างมีนัยสำคัญทางสถิติที่ระดับ .05

3. ความก้าวหน้าในการเรียนของนักเรียนที่เรียนโดยใช้เอกสารประกอบการเรียน เรื่อง Tenses ในวิชาภาษาอังกฤษสูงกว่าเกณฑ์มาตรฐาน 15 % ทุกเรื่อง

4. เจตคติของนักเรียนที่เรียนโดยใช้เอกสารประกอบการเรียน เรื่อง Tenses หลังเรียนสูงกว่าก่อนเรียนกันอย่างมีนัยสำคัญทางสถิติที่ระดับ .05